CELEX: 62008TN0554
Language: lt
Date: 2008-12-08 00:00:00
Title: Byla T-554/08 2008 m. gruodžio 8 d. pareikštas ieškinys byloje Evropaïki Dynamiki prieš Komisiją

7.3.2009   
            
            
               LT
            
            
               Europos Sąjungos oficialusis leidinys
            
            
               C 55/34
            
         2008 m. gruodžio 8 d. pareikštas ieškinys byloje Evropaïki Dynamiki prieš Komisiją
   
   (Byla T-554/08)
   (2009/C 55/62)
   Proceso kalba: anglų
   Šalys
   
      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis, P. Katsimani ir M. Dermitzakis
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2008 m. rugsėjo 26 d. laišku ieškovei atsiųstą Mokesčių ir muitų sąjungos generalinio direktorato sprendimą atmesti ieškovės pasiūlymą, pateiktą atvirame konkurse TAXUD/2007/AO-005(TIMEA) „Paslaugų teikimas dėl Bendrijos kompiuterių taikymo muitinių, akcizo ir apmokestinimo srityse“ (OL 2008/S 203-268728), ir visus kitus susijusius Komisijos sprendimus, įskaitant sprendimą sudaryti sutartį su laimėjusiu rangovu.
            
         
               —
            
            
               Priteisti iš Mokesčių ir muitų sąjungos generalinio direktorato 7 638 125 EUR dydžio ieškovės nuostolius, patirtus dėl nagrinėjamos konkurso procedūros.
            
         
               —
            
            
               Priteisti iš Mokesčių ir muitų sąjungos generalinio direktorato bylinėjimosi ir kitas dėl šio ieškinio ieškovės patirtas išlaidas net ir tuomet, jei šis ieškinys būtų atmestas.
            
         Ieškinio pagrindai ir pagrindiniai argumentai
   Ieškiniu ieškovė pagal EB 230 straipsnį prašo panaikinti 2008 m. rugsėjo 26 d. laišku jai atsiųstą Europos Komisijos (Mokesčių ir muitų sąjungos generalinio direktorato) sprendimą atmesti pasiūlymą, kurį ieškovė pateikė atvirame konkurse TAXUD/2007/AO-005(TIMEA) „Paslaugų teikimas dėl Bendrijos kompiuterių taikymo muitinių, akcizo ir apmokestinimo srityse“ (OL 2008/S 203-268728), ir priteisti nuostolius pagal EB 235 straipsnį.
   Ieškovė teigia, kad vertinimo komisija padarė įvairių akivaizdžių pasiūlymo vertinimo klaidų. Anot ieškovės, vertinimo komisija nukrypo nuo įprastos Komisijos politikos ir neatsižvelgė į TIMEA konkurso sąlygų nuostatas, rodančias, jog pirkimo vykdant konkursą atrankos etape perkančiosios organizacijos turėtų susisiekti su konkurso dalyviu ir paprašyti papildomos informacijos ar paaiškinimų. Toliau tvirtinama, kad perkančioji organizacija pažeidė Finansinio reglamento 100 straipsnį ir gero administravimo bei teisėtų lūkesčių principus. Be to, ieškovė teigia, kad perkančioji organizacija piktnaudžiavo savo įgaliojimais ir pažeidė Finansinio reglamento 93 straipsnio 1 dalyje numatytus skaidrumo ir vienodo požiūrio principus.
   Ieškovė teigia, kad atsakovė jai nepateikė pakankamos patikrinimo, kuris atliktas ieškovei pateikus pastabas dėl vertinimo ataskaitos, rezultatų analizės.
   Ieškovė tvirtina, kad atsakovė piktnaudžiavo atrankos kriterijais, siekdama nepasirinkti ieškovės pasiūlymo. Taip ji pažeidė Komisijos reglamento (EB, Euratomas) Nr. 2342/2002 (1) 134 straipsnio 2 dalį ir 148 straipsnio 3 dalį, o taip pat Direktyvos 92/50 32 straipsnio 2 dalį (2).
   
      (1)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1; 2004 m. specialusis leidimas lietuvių k., 1 sk., 4 t., p. 145).
   
      (2)  1992 m. birželio 18 d. Tarybos Direktyva 92/50/EEB dėl viešojo paslaugų pirkimo sutarčių sudarymo tvarkos derinimo (OL L 209, p. 1; 2004 m. specialusis leidimas lietuvių k., 6 sk., 1 t., p. 322).